THAI:ราคาบินสูงได้อีกอัพเป้า 30 บาทรับราคาน้ำมันต่ำ-ผู้โดยสารโตแข็งแกร่ง
THAI แม้ว่าราคาหุ้น THAI ในช่วงปี 59 จะปรับตัวขึ้นมาแล้วกว่า +164% แต่อย่างไรก็ดียังเริ่มต้นแนะนำหุ้นด้วยคำแนะนำ BUY และประเมินราคาเป้าหมายเท่ากับ 30 บาท (P/E multiple 8 เท่า) ราคาน้ำมันยังอยู่ในระดับต่ำ,จำนวนนักท่องเที่ยวและผู้โดยสารเครื่องบินมีแนวโน้มเติบโตแข็งแกร่งต่อเนื่อง และแผนปฏิรูปบริษัทอย่างจริงจังในปี 58-60
22 ก.ย. 2559

บล.โนมูระ พัฒนสิน ระบุในบทวิเคราะห์วันนี้ (22 ก.ย.) บริษัท การบินไทย จำกัด (มหาชน) หรือ THAI แม้ว่าราคาหุ้น THAI ในช่วงปี 59 จะปรับตัวขึ้นมาแล้วกว่า +164% แต่อย่างไรก็ดียังเริ่มต้นแนะนำหุ้นด้วยคำแนะนำ BUY และประเมินราคาเป้าหมายเท่ากับ 30 บาท (P/E multiple 8 เท่า)
โดยมองว่าหุ้น THAI มีความน่าสนใจจากผลประกอบการอยู่ในช่วง Turnaround คาดปี 59 ผลประกอบการพลิกเป็นกำไร 5.3 พันล้านบาท เป็นครั้งแรกในรอบ 4 ปี จากช่วง 3 ปีก่อนหน้ามีผลขาดทุนปีละกว่าหนึ่งหมื่นล้านบาท และคาดกำไรปี 60 เติบโตต่อเนื่องโดดเด่นที่สุดในกลุ่ม Airline ในประเทศ +52% เทียบช่วงเดียวกันของปีก่อน เป็น 8.1 พันล้านบาท เนื่องจากไม่มีค่าใช้จ่ายพิเศษการด้อยค่าเครื่องบินและโครงการ Early retire สูงเหมือนปี 59
ราคาน้ำมันยังอยู่ในระดับต่ำ,จำนวนนักท่องเที่ยวและผู้โดยสารเครื่องบินมีแนวโน้มเติบโตแข็งแกร่งต่อเนื่อง และแผนปฏิรูปบริษัทอย่างจริงจังในปี 58-60 ผลประกอบการของกลุ่ม Airline มีแนวโน้มขยายตัวโดดเด่นในช่วงปี 59-60 เนื่องจากได้ประโยชน์ราคาน้ำมันต่ำ อย่างไรก็ดี มีความเสี่ยงจากการแข่งขันทางด้านราคารุนแรง
 